hotchpotch/miracl-hf-unified huggingface dataset:
আব্দুল মালেক উকিল মেডিকেল কলেজ, নোয়াখালী
আব্দুল মালেক উকিল মেডিকেল কলেজ বাংলাদেশের নোয়াখালী জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০০৮ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষা প্রতিষ্ঠান। এখানে ১ বছর মেয়াদী হাতে-কলমে শিখনসহ (ইন্টার্নশিপ) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৫৭ জন শিক্ষার্থীকে ভর্তি করা হয়ে থাকে।
এটি বর্তমানে বেগমগঞ্জ থানার চৌরাস্তা মোড় থেকে প্রায় ০.৫ কিলোমিটার উত্তরে অবস্থিত।
সাতক্ষীরা মেডিকেল কলেজ
সাতক্ষীরা মেডিকেল কলেজ বাংলাদেশের সাতক্ষীরা জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১২ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষা প্রতিষ্ঠান। এখানে ১ বছর মেয়াদী হাতে-কলমে শিখনসহ স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৫২ জন শিক্ষার্থীকে ভর্তি করা হয়ে থাকে।
জামালপুর মেডিকেল কলেজ
জামালপুর মেডিকেল কলেজ বাংলাদেশের জামালপুর জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১৪ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষা প্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৫১ জন শিক্ষার্থীকে ভর্তি করা হয়ে থাকে।
ময়মনসিংহ বিভাগের জামালপুর জেলায় অবস্থিত!
বর্তমানে স্থায়ী ক্যাম্পাসের নির্মাণ কাজ চলায় অস্থায়ী ভাবে জামালপুর সরকারী হাসপাতালে ক্লাস নেয়া হচ্ছে।
২০১৪ সালে বাংলাদেশ সরকার স্বাস্থ্যসেবা ব্যবস্থার উন্নয়নের লক্ষ্যে টাঙ্গাইল,জামালপুর, মানিকগঞ্জ,সিরাজগঞ্জ,পটুয়াখালী ও রাঙ্গামাটিতে ৬ টি নতুন মেডিকেল কলেজ স্থাপনের অনুমোদন দেয়।বর্তমানে এর স্থায়ী ক্যাম্পাসের নির্মাণকাজ চলছে!
টাঙ্গাইল মেডিকেল কলেজ
টাঙ্গাইল মেডিকেল কলেজ বাংলাদেশের টাঙ্গাইল জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১৪ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষা প্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৫১ জন শিক্ষার্থীকে ভর্তি করা হয়ে থাকে।
টাংগাইল মেডিকেল কলেজ ও হাসপাতাল ভবন টাঙ্গাইল শহরের কোদালিয়া এলাকায় অবস্থিত।
শেখ সায়েরা খাতুন মেডিকেল কলেজ
শেখ সায়েরা খাতুন মেডিকেল কলেজ বাংলাদেশের গোপালগঞ্জ জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১২ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষা প্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৫২ জন শিক্ষার্থীকে ভর্তি করা হয়ে থাকে।
গোপালগঞ্জ সদর।
শহীদ সৈয়দ নজরুল ইসলাম মেডিকেল কলেজ
শহীদ সৈয়দ নজরুল ইসলাম মেডিকেল কলেজ বাংলাদেশের কিশোরগঞ্জ জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১২ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষা প্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৫২ জন শিক্ষার্থীকে ভর্তি করা হয়ে থাকে।
শহীদ তাজউদ্দীন আহমদ মেডিকেল কলেজ
শহীদ তাজউদ্দীন আহমদ মেডিকেল কলেজ বাংলাদেশের গাজীপুর জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১২ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষা প্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৫২ জন শিক্ষার্থীকে ভর্তি করা হয়ে থাকে।
শহীদ সোহ্‌রাওয়ার্দী মেডিকেল কলেজ
শহীদ সোহ্‌রাওয়ার্দী মেডিকেল কলেজ বাংলাদেশের ঢাকা জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ১৯৭৪ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষা প্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ১৪২ জন শিক্ষার্থীকে ভর্তি করা হয়ে থাকে।
শহীদ সোহরাওয়াদী  হাসপাতাল  ঢাকার শেরে-ই-বাংলা নগরে জাতীয় হৃদরোগ ইনষ্টিটিউট এর পাশে অবস্থিত ।
শহীদ সোহরাওয়ার্দী হাসপাতালের নির্মাণ পরিকল্পনা করেছেন স্থপতি লুই আই কান। শুরুতে হাস্পাতাল হিসেবে চিকিৎসা সেবা প্রদান করলেও দীর্ঘদিনের দাবির সুবাদে সেপ্টেম্বর ৫, ২০০৫ সালে বাংলাদেশ সরকার শহীদ সোহরাওয়ার্দী হাসপাতালকে মেডিকেল কলেজে রূপান্তরের সিদ্ধান্ত গ্রহণ করে এবং মে ৬, ২০০৬ সালে ১০০জন শিক্ষার্থী ভর্তি করানোর মাধ্যমে "বেগম খালেদা জিয়া মেডিকেল কলেজ" হিসেবে এর শিক্ষা কার্যক্রম শুরু হয়।[২]পরবর্তিতে জুলাই ১, ২০০৯ সালে মেডিকেল কলেজের নাম "শহীদ সোহরাওয়ার্দী মেডিকেল কলেজ"-এ পরিবর্তন করা হয়েছে।মেডিকেল কলেজ হাসপাতালে ৫০০জন শিক্ষার্থী এবং ২০০০জন কর্মকর্তা-কর্মচারী রয়েছে।
হাসপাতালে চিকিৎসা প্রার্থী রোগীদের প্রয়োজনীয় তথ্য সরবরাহের জন্য এই হাসপাতালে একটি অনুসন্ধানকেন্দ্র রয়েছে । এটি হাসপাতালের প্রবেশ পথেই  অবস্থিত । অসুস্থ রোগীদের আনা নেয়ার জন্য এখানে ৩ টি এ্যাম্বুলেন্স রয়েছে ।
দরিদ্র ও অসহায় রোগীরা সমাজ সেবা কার্যালয়ে যোগাযোগ করে ঔষধ পত্রসহ বিভন্ন টেষ্ট ও সিট ভাড়ার ক্ষেত্রে আর্থিক সুবিধা পেতে পারেন। সমাজ সেবা কার্যালয় হাসপাতালের নিচতলায় ব্লক -৬ এ অবস্থিত।
শেরে-বাংলানগর,  ঢাকা- ১২০৭।
মোবাইল:  +৮৮-০২-৯১৩০৮০০-১৯
ওয়েব: www.shsmc.edu.bd
উত্তর গারো পাহাড় জেলা
উত্তর গারো পাহাড় জেলা হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। রেসুবেলপাড়া হচ্ছে এই জেলার সদরদপ্তর। এই জেলার আয়তন ১,১১৩ বর্গকিলোমিটার এবং ২০০১ সালের শুমারি অনুসারে মোট জনসংখ্যা ১,১৮,৩২৫ জন।
উজিরপুর পৌরসভা
উজিরপুর পৌরসভা বাংলাদেশের বরিশাল জেলার উজিরপুর উপজেলার স্থানীয় সরকার সংস্থা। ২০১৩ সালে পৌরসভাটি প্রতিষ্ঠিত হয়। এটি একটি গ শ্রেনীর পৌরসভা
২০১৩ সালের ২৬ ফেব্রুয়ারি ৬.২৫ বর্গকিলোমিটার এলাকা নিয়ে উজিরপুর পৌরসভা প্রতিষ্ঠিত হয়। ঐ বছর ৮ জানুয়ারি উজিরপুর উপজেলায় পৌরসভা স্থাপনের ঘোষণা দেয়া হয়। ফেব্রুয়ারিতে স্থানীয় সরকার মন্ত্রণালয় উজিরপুর উপজেলার শিকারপুর ও উজিরপুর সদর ইউনিয়নের ৮টি এবং গুঠিয়া ইউনিয়নের দুটি গ্রাম নিয়ে উজিরপুর পৌরসভা গঠন করে গেজেট প্রকাশ করে। ২২ মে স্থানীয় সরকার মন্ত্রণালয় থেকে ১৩ সদস্যের পৌর সহায়তা (কাউন্সিলর) পরিষদ গঠন করা হয়। গেজেট প্রকাশের পর উপজেলা নির্বাহী অফিসার সোহরাব হোসেন পৌরসভার প্রশাসক হিসেবে দায়িত্ব পালন করেন।
৯ টি ওয়ার্ড নিয়ে উজিরপুর পৌরসভা গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। বর্তমানে উপজেলা নির্বাহী অফিসার পৌর প্রশাসকের দায়িত্ব পালন করছেন।
২০১১ সালে আদমশুমারী অণুযায়ী উজিরপুর উপজেলায় ৫১, ৫৯৭ জন মানুষ বাস করে। পৌর এলাকার মোট জনসংখ্যা ১৪,৫৪৯ জন। ভোটার সংখ্যা ৯,৬২৬ জন।
নিউ জার্সি রুট ১৮৪
রুট ১৮৪ হলো যুক্তরাষ্টের নিউ জার্সির একটি রাজ্য মহাসড়ক। আগের ধারার নিউ জার্সি রুট ৪৪০ কে পুনরুপায়ন করা হয়েছে। রুট ১৮৪ পশ্চিমে উডব্রিজের টাউনশিপ গার্ডেন রাজ্য পার্কওয়ের সংযোগস্থলে শেষ হয়েছে, আর পূর্বে শেষ হয়েছে পার্থ এমবয়ের রুট ৩৫ এর সংযোগস্থলে। প্রধান সড়কের পাশদিয়ে সব সময়ই আনন্দদায়ক স্থানীয় দর্শনীয় স্থান লক্ষ্য করা যায়, কিন্তু পার্শ্ববর্তী এলাকায় কম জনবহুল হয়। পুরো মহাসড়ক কাউন্টি রুট ৫০১ এর সাথে সমগ্রামী হয় কিন্তু কাউন্টি এর রক্ষণাবেক্ষণ করে না।
এই সড়কটির উৎপত্তি হয়েছিল রুট এস-৪, যা ১ লা জানুয়রি ১৯৫৩ সালে হয়ে যায় নিউ জার্সি ৪৪০। ১৯৭৪ সালে এর একটি অংশ নবায়ন করা হয়, তখন নিউ জার্সি স্টেট হাইওয়ে ডিপার্টমেন্ট পূর্ব চুক্তি অনুযায়ী নিউ জার্সি ১৮৪ পুনরায় নির্ধারণ করেন।
রুট ১৮৪ সড়কটি শুরু থেকে ঘুরেফিরে শেষ হয়েছে গার্ডেন স্টেট পার্কওয়ে ১২৯ এবং নিউ জার্সির কাউন্টি রুটের উডব্রিজ টাউনশিপে। পরে রাস্তাটি দূত নিকটবর্তী সি আর ৫০১ সড়কের উত্তর দিকে মোড় নিয়ে ফোর্ড পার্কে গিয়ে পড়েছে, যা রাজা জর্জ রোড হিসেবে পরিচিত। এরপর শুধু রাজা জর্জ রোড থেকে বিভক্ত হয়ে রুট ১৮৪ পালাবদল করে, আংশিক ক্লোভারলেফ এবং ইউ এস ৯ রুটটির দক্ষিণ হোপলান পার্ক অতিক্রম করেছে। স্থানীয় কবরস্থান পাশ কাটানোর পর, সড়কটি সিআর ৬৫৫ (ফ্লোরিডা গ্রোভরোডর) এবং একটি জংশন অতিক্রম করেছে। এর পর পূর্ব দিক থেকে পালাবদল করে আসা সারি সারি বৃক্ষরাজি হিসেবে পরিচিত পার্থ এমবয়ের রুট ৪৪০ অতিক্রম করেছে।
এরপর ৪৪০ রুটটি পূর্বদিকে রুট ৩৫ ও পূর্বাঞ্চলীয় টার্মিনাসে পৌঁছানোর জন্য উত্তর দিকে চলতে থাকে।
১৯২৭ সালের প্রথম নির্ধারিত ধারা অনুযায়ী, রুট ১৮৪ হলো একটি পূর্বনির্ধারিত পার্শ্বীয় শাখা সড়ক ৪ (বর্তমানে মার্কিন সড়ক ৯) নিউ জার্সি স্টেট হাইওয়ে রুট এস-৪। হাইওয়ে শ্রণীবিন্যাস হয়েছিল আউটারব্রিজ ক্রসিং থেকে রুট ৪ এর দিকে। ১৯৫১ সালে শেষ পর্যন্ত রুট ৪ থেকে সম্পতি নির্মাণে রুট ৪ পার্কওয়ে (বর্তমানে গার্ডেন রাজ্য পার্কওয়ে) পর্যন্ত সম্প্রসারিত করা হয়েছিল। ১৯৫৩ তে পুনসংখ্যা আইনে ১ লা জানুয়ারি ১৯৫৩ তারিখে নতুন সংখ্যা নির্ণয় করা হয়, যেখানে রুট এস-৪ কে রুট ৪৪০ করা হয়েছিল যা স্টেটেন দ্বীপের নিউ ইয়র্ক স্টেট রুট ৪৪০ এর সঙ্গে মিলিয়ে রাখা হয়েছিল।
পুরো রাস্তাটি মিডলসেক্স কাউন্টিতে।
রতন টাটা
রতন নাবাদ টাটা টাটা সন্সের যা ভারতের বৃহত্তম কম্পানি চেয়ারম্যান ও প্রধান কার্যনির্বাহী অধিকারি (সিইও) ছিলেন।
রতন টাটা কেম্পিয়ন স্কুলে (মুম্বাই) শিক্ষা জীবন শুরু করেন। পরে তিনি ক্যাথেড্রাল অ্যান্ড জন কনন স্কুল-এ তিনি স্কুল শিক্ষা শেষ করেন। স্কুল শিক্ষা শেষ করার পর তিনি ১৯৬২ সালে কর্ণেল বিশ্ববিদ্যালয়ে স্ট্রাকচার ইঞ্জিনিয়ারিং ও আর্কিটেচার বিষয়ে স্নাতক ডিগ্রী লাভ করেন করেন। ১৯৭৫ সালে তিনি হার্ভার্ড বিশ্ববিদ্যালয়তে বাণিজ্য ও অ্যাডভেঞ্চেড ম্যানেজমেন্ট প্রোগ্রাম বিষয়ে মাস্টার্স ডিগ্রী লাভ ককরেন।
ভারত সরকার তাঁকে, ভারতের সর্বোচ্চ পুরুষকার পদ্মবিভূষণ দ্বারা ভুষিত করে। ও অন্যান্য পুরুষকারগুলি যেমন -
পূর্ব গারো পাহাড় জেলা
পূর্ব গারো পাহাড় জেলা () হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা।
পূর্ব গারো পাহাড় জেলা ১৯৭৬ সালে প্রশাসনকে জনগণের নিকটে নিয়ে আসার জন্য গারো পাহাড় জেলা থেকে গঠিত হয়।
উইলিয়ামনগর হচ্ছে এই জেলার সদরদপ্তর। এই জেলার আয়তন ২,৬০৩ বর্গকিলোমিটার।
দক্ষিণ গারো পাহাড় জেলা
দক্ষিণ গারো পাহাড় জেলা () হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। ২০১১ সালের শুমারি অনুসারে এই জেলা মেঘালয়ের সবচেয়ে কম জনসংখ্যার জেলা এবং মোট জনসংখ্যা ১৪২,৫৭৪ জন।
লর্ড
এলা মারিয়া লানি ইয়েলিচ-ও'কনার (জন্ম ৭ নভেম্বর ১৯৯৬), অধিক পরিচিত তার স্টেজ নাম লর্ড দ্বারা, একজন নিউজিল্যান্ডীয় সংগীতশিল্পী এবং গীতিকার। তিনি ছোটবেলা থেকেই সঙ্গীত পরিবেশনায় আগ্রহী ছিলেন। ১৩ বছর বয়সে ইউনিভার্সাল মিউজিক গ্রুপ তাকে চুক্তিবদ্ধ করে। পরবর্তীতে তিনি গীতিকার এবং সঙ্গীত প্রযোজক জোয়েল লিটলের সাথে জুটিবদ্ধ হন যিনি লর্ডের বেশিরভাগ গানের কথা ও সঙ্গীত প্রযোজনা করেছেন। তার প্রথম এক্সটেন্ডেড প্লে দ্য লাভ ক্লাব ইপি মার্চ ২০১৩ সালে বাণিজ্যিক মুক্তি পায়। এক্সটেন্ডেড প্লেটি অস্ট্রেলিয়া এবং নিউজিল্যান্ডের জাতীয় রেকর্ড চার্টে ২ নম্বরে পৌঁছায়।
লর্ড ২০১৩ সালের মাঝামাঝিতে তার প্রথম একক রয়্যালস মুক্তি দেন। এটি আন্তর্জাতিক জনপ্রিয়তা লাভ করে এবং এর ফলে লর্ড ১৯৮৭ সালের পর সবচেয়ে কম বয়সী একক শিল্পী হিসেবে বিলবোর্ড হট ১০০ এর শীর্ষস্থান অর্জন করেন। ২০১৩ সালের শেষের দিকে তার প্রথম অ্যালবাম পিউর হেরোইন মুক্তি পায়। অ্যালবামটি অস্ট্রেলিয়া এবং নিউজিল্যান্ডে শীর্ষস্থান দখল করে এবং যুক্তরাষ্ট্রের বিলবোর্ড ২০০তে তৃতীয় স্থানে পৌছায়। এর পরবর্তী এককগুলি হল “টেনিস কোর্ট”, “টিম”, নো বেটার এবং “গ্লোরি অ্যান্ড গোর”।
লর্ডের সঙ্গীতের ধারা মূলত ইলেকট্রনিকা, পপ, রক। তিনি দুইটি গ্র্যামি পুরস্কার, একটি ব্রিট পুরস্কার এবং দশটি নিউজিল্যান্ড মিউজিক অ্যাওয়ার্ড লাভ করেছেন। ফোর্বস ২০১৩ সালে তাকে বিশ্বের সবচেয়ে প্রভাবশালী কিশোরী হিসেবে নির্বাচিত করে এবং পরবর্তী বছর তিনি ফোর্বসের "৩০ এর নিচে ৩০" তালিকায় জায়গা করে নেন।
আরশিনগর (চলচ্চিত্র)
আরশিনগর অপর্ণা সেন পরিচালিত ভারতীয় বাংলা একটি চলচ্চিত্র। এ ছবিতে অভিনয় করেছেন দেব ঋত্বিকা সেন যীশু সেনগুপ্ত সহ আরো অনেকে।। এই ছবিটি উইলিয়াম শেকসপিয়র এর রোমিও অ্যান্ড জুলিয়েট এর অণুকরনে করা হয়েছে।দিব্যজ্যোতি মিশ্র
পশ্চিম গারো পাহাড় জেলা
পশ্চিম গারো পাহাড় জেলা () হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। তুরা হচ্ছে এই জেলার সদরদপ্তর। এই জেলার আয়তন ৩৭১৪ বর্গকিলোমিটার এবং ২০০১ সালের শুমারি অনুসারে লোকসংখ্যা ৫১৫,৮১৩ জন। ২০১১ সালের শুমারি অনুসারে তৎকালীন সাতটি জেলার ভেতরে এটি ছিলো পূর্ব গারো পাহাড় জেলার পরেই দ্বিতীয় জনবসতিপূর্ণ জেলা।
দক্ষিণ পশ্চিম গারো পাহাড় জেলা
দক্ষিণ পশ্চিম গারো পাহাড় জেলা () হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। আমপাতি হচ্ছে এই জেলার জেলা সদরদপ্তর।
২০১১ সালের শুমারি অনুসারে দক্ষিণ পশ্চিম গারো পাহাড় জেলার মোট জনসংখ্যা ১,৭২,৪৯৫ জন। এদের মধ্যে ৮৭,১৩৫ জন পুরুষ এবং ৮৫,৩৬০ জন নারী।
দক্ষিণ পশ্চিম খাসি পাহাড় জেলায় রয়েছে জালুখালি নদী।
ফিনিশিয়া
ফিনিশিয়া ( or ; from the , '; , ') ছিলো একটি প্রাচীন সিমেটিক জনগোষ্ঠী; যারা আধুনিক সিরিয়া এবং লেবাননের উপকূলীয় এলাকায় বসবাস করত।
ইব্রাহিমী মসজিদ
ইব্রাহিমী মসজিদ (Hebrew: מערת המכפלה, " ", ইংরেজী: Cave of the Patriarchs / Cave of Machpelah, trans. "দুই সমাধির গুহা"); কেভ অফ দ্য পেট্রিয়ার্ক‌ বা আল-হারাম আল-ইবরাহিমি (, "") বলেও পরিচিত। এটি পুরাতন হেবরন (আল-খলিল) শহরের মধ্যস্থলে হেবরন পাহাড়ে অবস্থিত ভূঅভ্যন্তরস্থ কামরার সারি। তাওরাত ও কুরআনের সাথে সম্পর্কিত লোককথা অণুযায়ী নবী ইবরাহিম (আ) এই গুহা ও পার্শ্ববর্তী ক্ষেত্র দাফনের জন্য ক্রয় করেছিলেন।
ডালু
ডালু () হচ্ছে ভারতের মেঘালয় রাজ্যের পশ্চিম গারো পাহাড় জেলার একটি গ্রাম। এটি মুলত উত্তর পূর্ব ভারতে কয়লা রপ্তানি এবং বাংলাদেশের সাথে সীমান্ত বন্দরের জন্য বিখ্যাত।
ভারতের ৫১ নং জাতীয় মহাসড়ক এবং ৬২ নং জাতীয় মহাসড়ক ডালুতে এসে শেষ হয়েছে। এখান থেকে নিকটতম বিমানবন্দর বালজেক বিমানবন্দর ৩৩ কিলোমিটার বা ২১ মাইল দূরে মেঘালয়ের তুরার উত্তর-পূর্বে অবস্থিত।
এলু
এলু আধুনিক সিংহলি এবং ধিবেহী ভাষার প্রাচীনতম রূপ । এই ভাষাটি সিংহলের কোনো কোনো স্থানে 'হিলু', 'হেলা' বা 'হেলু' নামেও পরিচিত। আনুমানিক খ্রিস্টীয় ৭০০ থেকে ১৪০০ পর্যন্ত এই ভাষা প্রচলিত ছিলো। পালি ভাষা বিশারদ টমাস উইলিয়াম রিস ডেভিডস এলু-কে "সিংহলের প্রাকৃত" রূপে উল্লেখ করেছেন। সিংহলে দুটি ভাষা বিদ্যমান- ১। সিংহলী (সীহল) ভাষা, এটি আর্যগোষ্ঠীর ভাষা; এটি বাংলা, হিন্দি, মারাঠি, গুজরাটির মতো ভারতের আদি আর্য ভাষা (বৈদিক সংস্কৃত) থেকে উদ্ভূত। এবং ২। দ্রাবিড়-গোষ্ঠীর তামিল ভাষা। পশ্চিম ভারত (লাট, বা লাড়, অর্থাৎ দক্ষিণ সিন্ধুপ্রদেশ ও গুজরাত) হতে ঐ অঞ্চলের প্রাকৃত ভাষাকে নিয়ে খ্রিস্টপূর্ব প্রথম সহস্রকের দ্বিতীয়ার্ধ হতে ভারতীয় আর্যভাষী ঔপনিবেশিকেরা লঙ্কা দ্বীপে গিয়ে বসবাস করতে শুরু করে। লঙ্কা দ্বীপে বা সিংহলে এই ভারতীয় আর্যভাষা পরিবর্তন-ধর্ম অনুসারে এবং নতুন পরিবেশের প্রভাবে বিশিষ্ট পথে চলতে থাকে। দীর্ঘ পরিবর্তনের মধ্য দিয়ে বৈদিক সংস্কৃত পশ্চিম ভারতের প্রাকৃত বা লাট প্রাকৃতের রূপ লাভ করে । অতঃপর তা খ্রীস্ট জন্মের অব্যবহিত পূর্ব হতে খ্রিস্টীয় সপ্তম-অষ্টম শতকের মধ্যবর্তী সময়ে সিংহলী প্রাকৃতের রূপ ধারণ করে। এরপর তার নাম হয় সিংহলী অপভ্রংশ যার লোক-প্রচলিত নাম নাম 'এলু'। আনুমানিক ১৫০০ খ্রীস্টাব্দের পর হতে তা আধুনিক বা নব্য সিংহলীর রূপ ধারণ করে। এলু নামের বুৎপত্তি এইভাবে হওয়া সম্ভবঃ ' সিংহল > সীহলো > সীহলু > হিঅলু > হেলু > এলু'- এই শব্দের 'ল' হলো মূর্ধণ্য 'ল', যা বৈদিক সংস্কৃতে ও কোনো কোনো প্রাকৃতে বিদ্যমান ছিলো, এবং এখনও পাঞ্জাবী, সিন্ধী, রাজস্থানী, গুজরাতী, মারাঠি ও ওড়িয়াতে এই 'ল'-এর অস্তিত্ব আছে।
সিংহলের প্রাকৃতের প্রাচীনতম নিদর্শন ব্রাহ্মীলিপিতে লেখা খ্রীস্টপূর্ব তৃতীয় শতকের কতকগুলিতে শিলালিপিতে পাওয়া যায়। পরবর্তীকালে খ্রিস্টীয় পঞ্চম, ষষ্ঠ ও সপ্তম শতকের সিংহলী প্রাকৃতের কোনো বই মেলেনি, কেবল সিগিরিয়া পাহাড়ের গায়ে আঁচড়-কাটা কতকগুলি ছোটো ছোটো কতকগুলি কবিতা পাওয়া যায়। পরে এই প্রাকৃত যখন এলুর রূপ ধারণ করে, তখন থেকে এই এলুতে রচিত কিছু গদ্য পুস্তক পাওয়া যায়। ' দম-পিয়-অটু-ব-গ্যাটপদ-সন্নয়' - ধর্মপদ গ্রন্থের শব্দের টীকা- খ্রিস্টীয় দশম শতকে লিখিত এলুর সর্বপ্রাচীন উপলবদ্ধ পুস্তক । বুদ্ধদেবের শিক্ষাবিষয়ক গ্রন্থ 'অমা-রতুব' (অমৃত স্রোত) রাজা প্রথম অগগবোধি বা অগ-বো-র সময়ে লিখিত, এইধরণের ইতিকথা আছে, বৌদ্ধ ধর্ম ও ইতিহাস সংক্রান্ত আরও কতকগুলি বই এলুতে পাওয়া যায়। 'সিদত-সঙ্গরাব' এলু ভাষায় রচিত প্রাচীনতম ব্যাকরণ । ধীরে ধীরে এলু পঞ্চদশ শতক হতে আধুনিক সিংহলীতে রূপান্তরিত হতে শুরু করে এবং সেইসাথে এলুর কিছু লক্ষ্যনীয় বৈশিষ্ট্য পরিস্ফূট হয়। যেমন - ব্যাপকভাবে সংস্কৃত বা আদি আর্য-ভাষার ধ্বনি বিলোপ, ধ্বনি পরিবর্তন ও স্বরধ্বনির লোপ ঘটতে দেখা যায়। যেমন- 'হস্ত > অৎ ; দন্ত > দৎ ; বোধি > বোহি > বই > বো ; ঘৃত > গিয় > গী ; সিংহ > সী ,' ইত্যাদি । আধুনিক সিংহলীতে আজকাল প্রচুর সংস্কৃত, (তৎসম) ও পালি শব্দ ব্যবহৃত হয় ; এর ফলে শুদ্ধ এলুর ব্যবহার হ্রাস পেয়েছে।
প্রকৃতই এলু একটি প্রাকৃত ভাষা হওয়ার কারণে পালি প্রভৃতি প্রাকৃতের সাথে এর নিবিড় যোগ । এলুর শব্দভাণ্ডারের একটা বড় অংশের সঙ্গে পালির হুবহু মিল , যে কারণে বিভিন্ন শব্দগত ও রূপগত পরিবর্তন অতি সহজে পালি বা সংস্কৃত থেকে এলু নিজের করে নিতে পেরেছে। তাই কখনও কখনও এলু ভাষার কোনো শব্দ প্রকৃতই তা প্রাচীন প্রাকৃত থেকে এসেছে না সংস্কৃত ভাষা থেকে এসেছে তা বোঝা কঠিন হয়ে দাঁড়ায়।
অরুণাচল প্রদেশের জেলাসমূহের তালিকা
অরুণাচল প্রদেশ হচ্ছে ভারতের প্রদেশ যার ১৯টি জেলা রয়েছে। ভারতে জেলা বলতে বোঝানো হয় একজন জেলা প্রশাসক বা জেলা ম্যাজিস্ট্রেটের অধীনে চালিত একটি প্রশাসনিক একক। জেলা প্রশাসক বা জেলা ম্যাজিস্ট্রেটকে সহায়তা করার জন্য রাষ্ট্রের প্রশাসনিক চাকুরির বিভিন্ন শাখার কতিপয় কর্মকর্তা ও কর্মচারী থাকেন। ভারতের পুলিশ সার্ভিসের একজন পুলিশ সুপার জেলার আইন শৃঙ্খলা রক্ষার দায়িত্বে নিয়োজিত থাকেন।
২০১৫ সালে, ১৯ জেলা নিয়ে গঠিত ছিলো। সেসব জেলার অধিকাংশই বিভিন্ন আদিবাসী জনগোষ্ঠী ও ক্ষুদ্র জাতিসত্তা নিয়ে গঠিত। জেলাগুলো হচ্ছে:
নেপালে পর্যটন
পর্যটন নেপালের সর্ববৃহৎ শিল্পথাত এবং বৈদেশিক মুদ্রা ও রাজস্ব অর্জনের সর্ববৃহৎ উৎস।বিশ্বের সর্ব্বোচ শিঙ্গের ১০টির ৮টিই নেপালেই হওয়ায়, নেপাল পর্বতারোহী, রোমাঞ্চপ্রিয় মানুষদের তীর্থস্থানে পরিণত হয়েছে। হিন্দু এবং বৌদ্ধ ধর্মাবলম্বীদের ঐতিহ্য এবং নেপালের শীতল আবহাওয়াই পর্যটকদের প্রধান আকর্ষণগুলো অন্যতম।
নেপাল এমন এক জনপদ যেখানে মাউন্ট এভারেস্ট, পৃথিবীর সর্বোচ্চ উচ্চতম পবর্তশিঙ্গ, অবস্থিত। নেপালে আগত পর্যটকদের জন্য গুরুত্বপূণ আকর্ষণীয় দিকগুলো হল পর্বতারোহণ ও বিভিন্ন প্রকারের রোমাঞ্চকর পর্যটন এবং ইকোট্যুরিজম। লুম্বিনি, গৌতম বুদ্ধের জন্মস্থান, দক্ষিণ নেপালে অবস্থিত এবং সমগ্র নেপালজুড়ে বহু গুরুত্বপূর্ণ ধর্মীয় তীর্থস্থান রয়েছে।
২০১২ সালের এক জরিপ মতে, নেপালে পর্যটকদের ভ্রমণের হার ছিল ৯.৮%। ২০১১ সালে পর্যটকদের সংখ্যা বৃদ্ধি পেয়ে তা ২১.৪% পৌঁছায়, যা ছিল নেপাল পর্যটন বছর (এনটিওয়াই)। নেপাল পর্যটন বোর্ডের (এনটিবি) পরিসংখ্যান অনুযায়ী, ২০১২ সালে বিমান পথে ৫৯৮,২০৪ জন বিদেশী পর্যটক নেপালে ভ্রমণের জন্য আসেন। নেপাল সরকার ২০১১ সালকে নেপাল পর্যটন বছর (এনটিওয়াই)হিসেবে ঘোষণা করে এবং এক মিলিয়ন বিদেশী পর্যটক ভ্রমণের জন্য সে বছর নেপালে আসবে বলে আশা করেছিল। পযর্টন খাত নেপালের দারিদ্র বিমোচনে একটি অন্যতম পন্থা এবং দেশটির বৃহত্তর সামাজিক ঐক্য অর্জনের সহায়ক হিসেবে গণ্য করা হয়।নেপালের সরকার লুম্বিনি – প্রভু বুদ্ধের জন্মস্থানকে বিশ্বময় জনপ্রিয় করার প্রয়াসে ২০১২ সালকেও লুম্বিনি পর্যটন বছর ২০১২ হিসেবে ঘোষণা করেন।
২০০৭ সালে, ৫২৬,৭০৫ জন বিদেশী পর্যটক নেপাল ভ্রমণ করেন যা আগের বছরের তুলনায় ৩৭.২% বেশি। ২০০৮ সালে প্রায় ৫ শতাংশ হ্রাস পেয়ে পর্যটকের সংখ্যা ৫০০,২৭৭ এ দাঁড়ায়।
২০০৮ সালে, নেপালে আগত পর্যটকদেরে ৫৫.৯% ছিল এশিয়ার (ভারতের ১৮.২%), ২৭.৫% পশ্চিম ইউরোপের, ৭.৬% উত্তর আমেরিকার, ৩.২% অস্ট্রেলিয়ার এবং ২.৬% প্যাসিফিক অঞ্চল, ২.৬% পূর্ব ইউরোপের, ১.৫% মধ্যীয় এবং দক্ষিণ আমেরিকার, ০.৩ আফ্রিকার এবং ১.৪% অন্যান্য দেশের পর্যটক ছিল।
জানাকি মন্দির, যেথানে নেপালী দেবী সীতা ভারতীয় যুবরাজ রামকে বিবাহ করেন।
নেপালের রাষ্ট্রীয় ধর্ম হচ্ছে হিন্দু ধর্ম এবং পশুপতিনাথ মন্দির, বিশ্বের সর্ববৃহত্তম শিব মন্দির যা কাঠমন্ডুতে অবস্থিত, যা হাজারো তীর্থযাত্রী এবং পর্যটককে আকর্ষিত করে।
অন্যান্য হিন্দু তীর্থস্থানগুলো হল- স্বর্গাদ্বারী মন্দির কমপ্লেক্স যা পিয়ুথান জেলায় অবস্থিত, জানাকি মন্দির যা নেপালের মিথিলা অঞ্চলের জানাকপুরধামে অবস্থিত, গোসাইনকুন্ডা লেক, দেবঘাট মন্দির, গোরখা জেলায় মনাকামানা মন্দির এবং ফুংলিং এর নিকটে পাথিভারা, পালপা জেলার নেপাল মহামরিয়ুনযায়া শিবাসন যেখানে ভগবান শিবের সর্ব বৃহৎ ধাতব মূর্তি অবস্থিত।
মালদ্বীপের জাতীয় প্রতীকসমূহ
মালদ্বীপের কিছু জাতীয় প্রতীক রয়েছে, যেগুলোর মধ্যে ফুল, গাছ, প্রাণীসহ কিছু প্রতীক ১৯৮৫ সালে জাতীয়ভাবে গৃহীত হয় এবং ১৯৬৫ সালের গৃহীত জাতীয় পতাকা ও প্রতীক এখনো জাতীয় প্রতীক হিসাবে বিবেচিত হয়।
সিঙ্গাপুর উদ্ভিদ উদ্যান
সিঙ্গাপুর উদ্ভিদ উদ্যান হচ্ছে একটি ১৫৬ বছর বয়েসী গ্রীষ্মমন্ডলীয় বাগান যেটি সিঙ্গাপুরের প্রধান বিক্রয় কেন্দ্রের উপকন্ঠ বরাবর অবস্থিত। এটি তিনটি বাগানের একটি এবং একমাত্র গ্রীষ্মমন্ডলীয় বাগান, যা ইউনেস্কো বিশ্ব ঐতিহ্যবাহী স্থান হিসেবে চিহ্নিত। উদ্ভিদ উদ্যানটি ২০১৩ সাল থেকে এশিয়ার সর্বাধিক আকর্ষণীয় উদ্যান হিসাবে TripAdvisor Travellers' Choice Awards সম্মননা প্রাপ্ত। এটি ২০১২ সালে আন্তর্জাতিক উদ্যান পর্যটন পুরস্কারের উদ্বোধনী বছরের 'বছরের উদ্যান' হিসাবে ঘোষিত হয়, এবং ২০০৮ সালে ম্যালিয়ান তিন তারকা রেটিং হিসাবে ভূষিত হয়।
রনীল বিক্রমাসিংহে
রনীল শ্রীয়ান বিক্রমাসিংহে, এমপি (,; জন্ম: ২৪ মার্চ, ১৯৪৯) সিলন ডমিনিয়নে জন্মগ্রহণকারী শ্রীলঙ্কার বিশিষ্ট রাজনীতিবিদ। তিনি একাধারে শ্রীলঙ্কার বর্তমান প্রধানমন্ত্রী, ইউনাইটেড ন্যাশনাল পার্টির দলনেতা ও কলম্বো জেলার সংসদ সদস্য হিসেবে দায়িত্ব পালন করছেন। এছাড়াও, ইউনাইটেড ন্যাশনাল ফ্রন্টের প্রধান হিসেবে অক্টোবর, ২০০৯ সাল থেকে দলীয় জোটের প্রধান হিসেবে মনোনীত হয়েছেন রনীল বিক্রমাসিংহে।
সাবেক সমসমাজপন্থী এসমন্ড ও নলীনি বিক্রমাসিংহে দম্পতির দ্বিতীয় পুত্র তিনি। এসমন্ড বিক্রমাসিংহে সংবাদপত্রের গ্রুপ লেক হাউজের প্রধান। তাঁর পৈতৃক সম্পর্কীয় কাকা লক্ষ্মণ বিক্রমাসিংহে শ্রীলঙ্কা চার্চে বিশপ ছিলেন। এছাড়াও, প্রয়াত রাষ্ট্রপতি জুনিয়াস রিচার্ড জয়েবর্ধনের ভাইপো তিনি।
কলম্বোর রয়্যাল কলেজে অধ্যয়ন করেন। সিলন বিশ্ববিদ্যালয়ের আইন অনুষদে ভর্তি হন। স্নাতক ডিগ্রী লাভের পর শ্রীলঙ্কা ল কলেজ থেকে আইন পরীক্ষায় অংশ নেন। ১৯৭২ সালে এডভোকেট হিসেবে শপথ গ্রহণ করেন তিনি।
ইউনাইটেড ন্যাশনাল পার্টিতে (ইউএনপি) যোগ দেন। ১৯৭০-এর দশকের মধ্যভাগে কেলানিয়া নির্বাচনী এলাকায় প্রধান সংগঠকের দায়িত্ব পালন করেন। এরপর ১৯৭৭ সালে বিয়াগামা নির্বাচনী এলাকা থেকে সংসদীয় নির্বাচনে প্রতিদ্বন্দ্বিতা করে জয়লাভ করেন।
জুনিয়াস রিচার্ড জয়াবর্ধনের নতুন সরকার গঠিত হলে পররাষ্ট্রবিষয়ক উপ-মন্ত্রী হন। এরপর যুব ও কর্মসংস্থান বিষয়ক মন্ত্রীর দায়িত্ব পান। এরফলে শ্রীলঙ্কার সর্বকনিষ্ঠ মন্ত্রীর মর্যাদা পান। পরবর্তীতে শিক্ষামন্ত্রী হিসেবেও দায়িত্ব পালন করেছেন।
রাষ্ট্রপতি রানাসিংহে প্রেমাদাসা’র সরকারে শ্রমমন্ত্রীর হিসেবে নিযুক্ত হন। ১৯৮৯ সালে সংসদ নেতা মনোনীত হন। তামিল টাইগার্সের হাতে রানাসিংহে প্রেমাদাসা নিহত হলে ৭ মে, ১৯৯৩ তারিখে তিনি প্রধানমন্ত্রী ও সাবেক প্রধানমন্ত্রী ডি. বি.বিজেতুঙ্গাকে ভারপ্রাপ্ত রাষ্ট্রপতি করা হয়।
৭ মে, ১৯৯৩ থেকে ১৯ আগস্ট, ১৯৯৪ এবং ৯ ডিসেম্বর, ২০০১ থেকে ৬ এপ্রিল, ২০০৪ তারিখ পর্যন্ত প্রধানমন্ত্রীর দায়িত্ব পালন করেছেন। নভেম্বর, ১৯৯৪ সালে রাষ্ট্রপতির নির্বাচন প্রচারকালে গামিনি দিসানেয়েকের হত্যাকাণ্ডের পর দলের নেতা মনোনীত হন। ২০১৫ সালের রাষ্ট্রপতি নির্বাচনে মহিন্দ রাজাপক্ষকে পরাজিত করার পর ৮ জানুয়ারি, ২০১৫ তারিখে রাষ্ট্রপতি মৈত্রীপাল সিরিসেন কর্তৃক প্রধানমন্ত্রী হিসেবে নিযুক্ত হন।
বিক্রমাসিংহের দলীয় জোট ইউনাইটেড ন্যাশনাল ফ্রন্ট ফর গুড গভর্ন্যান্স ২০১৫ সালের সংসদীয় নির্বাচনে ১০৬ আসন দখল করে। কিন্তু নিরঙ্কুশ সংখ্যাগরিষ্ঠতা লাভে ব্যর্থ হওয়ায় শ্রীলঙ্কা ফ্রিডম পার্টির ৩৫ সদস্যকে নিজ মন্ত্রীসভায় অন্তর্ভুক্ত করে প্রধানমন্ত্রী হিসেবে পুণরায় নির্বাচিত হন।
১৯৯৪ সালে কেলানিয়া বিশ্ববিদ্যালয়ের ইংরেজি বিভাগের জ্যেষ্ঠ প্রভাষক ড. মৈত্রী বিক্রমাসিংহের সাথে পরিণয়সূত্রে আবদ্ধ হন। তাঁদের সংসারে একমাত্র কন্যা রয়েছে।
২০১৪ সালে ম্যাসাচুসেটস ইনস্টিটিউট অব টেকনোলজি কর্তৃক রবার্ট ই. উইলহেম ফেলো মনোনীত হন।
রেজটান (চিত্রকর্ম)
রেজটান, অথবা দ্য ফল অব পোল্যান্ড () হল একটি তৈল চিত্র। এই চিত্রটি অঙ্কন করেছেনপলিশ চিত্রশিল্পী জ্যান মাটেজকো। এই চিত্রটি সম্পূর্ণ অঙ্কন করা হয় ১৮৬৬ সালে। ১৭৭৩ সালে পোল্যান্ডের ইতিহাসে প্রথম বিভক্ত বা সেজম বিভক্ত করার বিরুদ্ধে টাডিউজ রেজটান প্রতিবাদ করে করে। সেই প্রতিবাদের দৃশ্যপট এই চিত্রে ফুটিয়ে তোলা হয়েছে।
আরমান মালিক
আরমান মালিক (Devanāarī: अरमान मलिक ; জন্ম: ২২ জুলাই ১৯৯৫) একজন ভারতীয় সঙ্গীতশিল্পী, যিনি পূর্বে ভারতের ইউনিভার্সাল মিউজিকের ব্যানারে গান গেয়েছেন এবং বর্তমানে টি-সিরিজের সাথে চুক্তিবদ্ধ হয়েছেন। সা রে গা মা পা লিটল চ্যাম্পস এর একজন চূড়ান্ত প্রতিযোগী হিসেবে আরমান দর্শকদের ভোটের মাধ্যমে অষ্টম স্থান অধিকার করেন। আরমান গায়ক এবং সঙ্গীত পরিচালক দেবু মালিক এর পুত্র সন্তান এবং সঙ্গীত পরিচালক আমাল মালিক এর ভাই হন। এছাড়াও তিনি খ্যাতনামা সঙ্গীত পরিচালক অনু মালিক এর ভাগ্নে।
আরমান মালিক বাণিজ্যিকভাবে ২০০ এর উপরে গান গেয়েছেন এবং ১৬টির মত জনপ্রিয় চলচ্চিত্রে কাজ করেছেন। যেমন: "ডব্লিউ", "জয় হো", "ভূতনাথ", "রক্ত চরিত্রা", "চেইন কুলি কি মেইন কুলি", "চিল্লার পার্টি", "হিরো" ছাড়া আরও অনেক।
আরমান মালিক শ্রেষ্ঠ নবাগত বিভাগে চলচ্চিত্র এবং চলচ্চিত্রের বাইরে উভয় ক্ষেত্রে অসাধারণ অবদানের জন্য ২ বার গিমা পুরস্কার ঘরে তুলেছেন।
মিস মার্ভেল (কামালা খান)
কামালা খান একটি কাল্পনিক কমিক চরিত্র যাকে মার্ভেল কমিকসের প্রকাশিত কমিক বইয়ে দেখা যায়। চরিত্রটি সম্পাদক সানা আমানাত এবং স্টিফেন ওয়াকার, লেখক জি উইলো উইলসন এবং শিল্পী অ্যাড্রিয়ান আলফোনা তৈরি করেন। কামালা খান পাওয়া মার্ভেলের ইতিহাসের প্রথম নিজস্ব কমিক বই পাওয়া মুসলিম চরিত্র। তিনি "ক্যাপ্টেন মার্ভেল" #১৪ (আগস্ট ২০১৩) মাধ্যমে আত্মপ্রকাশ করেন। তাকে ২০১৪ সালের ফেব্রুয়ারি থেকে মিস মার্ভেল শিরোনামের ধারাবাহিক কমিক বইয়ে প্রধান চরিত্রে দেখা যায়।
মার্ভেল জগতের ভিতরে কামালা খান একজন পাকিস্তানি-আমেরিকান কিশোরী যার আকৃতি বদলের ক্ষমতা রয়েছে। একটি মুসলিম চরিত্রকে প্রধান করে মার্ভেলের নতুন কমিক বই প্রকাশের ঘোষনাটি বিপুল প্রতিক্রিয়া লাভ করে। মিস মার্ভেলের প্রথম সংকলনটি “বেস্ট গ্রাফিক স্টোরি” হিসেবে হুগো পুরষ্কার লাভ করে।
রংপুর ইঞ্জিনিয়ারিং কলেজ
রংপুর ইঞ্জিনিয়ারিং কলেজ বাংলাদেশের রংপুর শহরে অবস্থিত একটি বেসরকারি স্নাতক পর্যায়ের প্রকৌশল মহাবিদ্যালয় । ২০১০ সালে এ কলেজটি প্রতিষ্ঠিত হয়। এ শিক্ষা প্রতিষ্ঠানটি রাজশাহী বিশ্ববিদ্যালয় এর প্রকৌশল ও প্রযুক্তি অনুষদের অধিভুক্ত ও এটি চার বছর মেয়াদী বিএসসি ইন ইঞ্জিনিয়ারিং ডিগ্রি প্রদান করে থাকে।
এসএসসি এবং এইচএসসি পরীক্ষায় বিজ্ঞান বিভাগ থেকে উত্তীর্ণ শিক্ষার্থীরা মোট জিপিএর ভিত্তিতে এ কলেজে পড়ার জন্য আবেদন করতে পারে ও ভর্তি পরীক্ষায় উত্তীর্ণ শিক্ষার্থীরা এখানে পড়ার সুযোগ পেয়ে থাকে। একাডেমিক কার্যক্রম বছরে ২টি সেমিস্টারে ক্রেডিট পদ্ধতিতে সম্পন্ন হয়। এই প্রকৌশল কলেজটি রাজশাহী বিশ্ববিদ্যালয় অধিভুক্ত। এখানে ৪ বছর মেয়াদী বিএসসি-ইন-ইঞ্জিনিয়ারিং এর শিক্ষা কার্যক্রম পরিচালনা করে থাকে।
বিশ্ব ঐতিহ্যবাহী স্থানসমূহের তালিকা
বিশ্ব ঐতিহ্যবাহী স্থান বা ইউনেস্কো বিশ্ব ঐতিহ্যবাহী স্থান বিশেষ ধরণের (বন, পাহাড়, হ্রদ, মরুভূমি, স্মৃতিস্তম্ভ, দালান, প্রাসাদ বা শহর) একটি স্থান যা আন্তর্জাতিক বিশ্ব ঐতিহ্য প্রকল্প কর্তৃক প্রস্তুতকৃত তালিকার মধ্যে স্থান পেয়েছে। ইউনেস্কো নিয়ন্ত্রিত বিশ্ব ঐতিহ্য কমিটি এই প্রকল্প পরিচালনা করে থাকে। ২০০৬ সাল পর্যন্ত এ ধরণের মোট ৮৩০টি স্থানের নাম লিপিবদ্ধ করা হয়েছে। এটি সেগুলোর একটি তালিকা।
ঠাকুর অনুকূলচন্দ্র
পরমপ্রেমময় শ্রীশ্রীঠাকুর অনুকূলচন্দ্র আমাদের দৈনন্দিন জীবনে চলার পথে স্মরণীয় ও অনুসর্তব্য বহুবিধ অমূল্য নির্দেশ দান করেছেন। তিনি ধর্ম, অর্থ, কর্ম, পরমার্থ, অধ্যাত্ন, রাজনীতি, সমাজনীতি, অর্থনীতি, বিজ্ঞান, শিক্ষা, বিবাহ, কৃষি, শিল্পকলা, বাণিজ্য, বৃত্তি, সত্তা, ব্যষ্টি, সমষ্টি, অতীত ও বর্তমান ভবিষ্যৎ সবকিছুকে এক মহা সমন্বয়-সূত্রে সংগ্রথিত করে এবং সর্বার্থ পরিপূরাণী পূর্ণাঙ্গ জীবনদর্শন তাঁর অমৃতনিষ্যন্দী বাণীনিচয়ের মধ্য দিয়ে প্রকাশ করেছেন। এই মহাবাণীনিচয় জনসাধারণের মধ্যে পরিবেশনকল্পে বিষয়বস্তু বিচারে ভাগে ভাগে ভিন্ন-ভিন্ন গ্রন্থে প্রকাশিত হয়েছে।
অনুকূলচন্দ্র ঠাকুর প্রায় ৪৬টি পুস্তক রচনা করেন। এগুলোতে ধর্মশিক্ষা, সমাজ প্রভৃতি বিষয়ে আদর্শ ও উপদেশসমূহ বর্ণিত হয়েছে। এর মধ্যে উল্লেখযোগ্য:-
জেন্ডার অধ্যয়ন
জেন্ডার অধ্যয়ন একটি আন্তঃবিষয়ক অধ্যয়ন ক্ষেত্র যেটি জেন্ডার আইডেন্টিটি আর জেন্ডার প্রতিনিধিত্ব এর প্রতি অনুগত। নারী বিষয়ক অধ্যন , পুরুষ অধ্যয়ন , LGBT অধিকার অধ্যয়ন এই বিষয়ের অন্তর্গত। কখনো কখনো জেন্ডার অধ্যয়ন যৌনতা অধ্যয়ন এর সাথে অফার করা হয়। এই ডিসিপ্লিনগুলো ভূগোল, ইতিহাস, রাষ্ট্রবিজ্ঞান, সমাবিজ্ঞান, নৃবিদ্যা, সিনেমা,মিডিয়া , মানবিক উন্নয়ন, আইন এবং মেডিসিন এর ক্ষেত্রে  জেন্ডার ও যৌনতা এর প্রভাব অধ্যন করে । জাতি, অবস্থান, বর্গ, জাতীয়তা, এবং অক্ষমতা  কিভাবি জেন্ডার এর উপর প্রভাব ফেলে , তাও আলোচনা করে জেন্ডার স্টাডিজ ।
নামসাই জেলা
নামসাই জেলা হচ্ছে ভারতের অরুণাচল প্রদেশ রাজ্যের ১৯ টি জেলার একটি জেলা। এটি একটি নতুন সৃষ্ট জেলা যা ২৫ নভেম্বর, ২০১৪ তারিখে লোহিত জেলা ভেঙ্গে সৃষ্টি হয়। নামসাই হচ্ছে এই জেলার সদরদপ্তর।
১৫ আগস্ট, ২০১৪ লোহিত জেলার নামসাই মহকুমাকে অরুণাচল প্রদেশের নয়া জেলা হিসেবে ঘোষণা করা হয়। নামসাই জেলা এই প্রদেশের ১৮তম জেলা।
২০১৩ সালের ২১ মার্চ নবাম টুকীর অধীনস্থ সরকার নামসাই জেলা সৃষ্টির প্রস্তাবে সন্মতি জানায়৷ ২০১৪ সালের ২৫ নভেম্বর লোহিত জেলার একাংশ পৃথক করে নামসাই জেলা গঠন করা হয়৷
২০১১ সালের লোকগণনা অনুসারেরে নামসাই জেলার জনসংখ্যা ৯৫,৯৫০ জন৷ জেলাটির জনঘনত্ব প্রতি বর্গ কিলোমিটারে ৬০.৫ জন৷ নামসাই জেলার প্রতি ১০০০ জন পুরুষের বিপরীতে মহিলার সংখ্যা ৯৮৪.৪৯ জন এবং সাক্ষরতার হার ৫৪.২৪%।নামসাইতে অবস্থিত সোনালী পেগোডাটি পর্য্যটনের অন্যতম আকর্ষণ৷
স্থানীয় তাই-খামটি ভাষায় একে 'কংমু খাম' ('Kongmu Kham') নামে ডাকা হয়৷ এই সোনালী পেগোডা উত্তর-পূর্ব ভারতের বৃহত্তম বৌদ্ধ বিহার সমূহের একটি৷
Namsai becomes Arunachal's 18 district
নোনা নদী
নোনা নদী বা লোনা নদী বা নুনা নদী বাংলাদেশ ও ভারতের একটি আন্তঃসীমান্ত নদী। নদীটি বাংলাদেশের ঠাকুরগাঁও জেলার রানীশংকৈল ও হরিপুর উপজেলার একটি নদী। নদীটির দৈর্ঘ্য ৩০ কিলোমিটার, প্রস্থ ১৪৭ মিটার এবং গভীরতা ১.৫ মিটার। নদী অববাহিকার আয়তন ৬০ বর্গকিলোমিটার। এই নদীটিতে জোয়ারভাটার প্রভাব নেই। বাংলাদেশ পানি উন্নয়ন বোর্ড বা "পাউবো" কর্তৃক রামচণ্ডি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০২।
নদীটি ঠাকুরগাঁও জেলার বালিয়াডাঙ্গী উপজেলার অন্তর্গত ধর্মগড় ইউনিয়নের বিলাঞ্চল থেকে উৎপত্তি লাভ করেছে। সূচনাতেই এটি দুটি ধারায় বিভক্ত হয়ে হরিপুর উপজেলার আমগাও ইউনিয়ন অবধি প্রবাহিত হয়ে এক ধারায় লীন হয়েছে। অতঃপর একই উপজেলা দিয়ে ভারতে প্রবেশ করে নাগর নদীতে পতিত হয়েছে। প্রবাহপথে এটি বালিয়াডাঙ্গী, রানীশংকাইল ও হরিপুর উপজেলার মধ্য দিয়ে প্রবাহিত হয়েছে। মৌসুমি প্রকৃতির এই নদী বর্ষাকালে পানিতে সয়লাব হয়ে যায়, সেসময় নদীর সঙ্গে বিলের পার্থক্য নির্ণয় করা অসম্ভব হয়ে পড়ে। কোনো কোনো স্থানে নদীর গতিপথ চিহ্নিত করা সম্ভব হয় না। কিন্তু শুকনো মৌসুমে নদীতে পানির কোনো অস্তিত্ব থাকে না।
গ্রীষ্মকালে এই নদীর শুকিয়ে যায় এবং সেখানে চাষাবাদ করা হয়। বর্তমানে পলির প্রভাবে এই নদীর তলদেশ ক্রমশ ভরাট হয়ে যাচ্ছে, সেই সাথে কমে যাচ্ছে প্রবহমানতা।
কাঁকড়া নদী
কাঁকড়া নদী বা আত্রাই নদী (দিনাজপুর) বাংলাদেশের উত্তর-পশ্চিমাঞ্চলের দিনাজপুর জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৯৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাঁকড়া নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৩।
এ নদীর নামকরণ নিয়ে দুটি মতবাদ আছে। কেউ কেউ মনে করেন জলজ প্রাণী কাঁকড়ার নামে নদীটির নামকরণ হয়েছে। আবার মনে করা হয় একসময় নদীটি জলের সাথে কাঁকর বয়ে আনত। এই শব্দটিই কালক্রমে কাঁকর+ইয়া>কাঁকরিয়া এবং এর অপভ্রংশ থেকেই পরবর্তীকালে এ নদীর নাম কাঁকড়া হয়েছে।
কাঁকড়া নদী বাংলাদেশের দিনাজপুর জেলার চিরিরবন্দর উপজেলার আত্রাই নদী থেকে বের হয়ে একই উপজেলায় পুনরায় আত্রাই নদীতে মিলিত হয়েছে।
কাঁকড়া নদীর দৈর্ঘ্য ২৫ কিলোমিটার, প্রস্থ ২০০ মিটার এবং গভীরতা ৩.৫ মিটার। নদী অববাহিকার আয়তন ১০০ বর্গকিমি। নদীতে সারা বছর জলের প্রবাহ থাকে। এই প্রবাহের কারণ আত্রাই নদীর পানিপ্রবাহ। জুলাই থেকে সেপ্টেম্বর মাসে পানিপ্রবাহ বেশি থাকে। তখন প্রবাহের পরিমাণ বেড়ে দাঁড়ায় ৫০০ ঘন মিটার/সেকেন্ড। এই নদীতীরে গড়ে উঠেছে কারেন্টের হাট। নদীটির উপরে কারেন্টের হাট সড়ক সেতু ও চিরিরবন্দর রেলসেতু আছে। এছাড়াও নদী অববাহিকায় একটি রাবারড্যাম প্রকল্প ও পানি উন্নয়ন বোর্ডের আত্রাই-কাঁকড়া উপপ্রকল্প রয়েছে।
ওকাকুরা কাকুজো
ওকাকুরা কাকুজো (২৬ ডিসেম্বর, ১৮৬২ - ২ সেপ্টেম্বর, ১৯১৩) হলেন জাপানের প্রখ্যাত একজন শিল্পী । টোকিও বিশ্ববিদ্যালয়ে শিক্ষা লাভ করে দর্শন ও ইংরাজী সাহিত্যে গভীর জ্ঞান অর্জন করেন এবং ওই বিশ্ববিদ্যালয় থেকেই তিনি বিশেষভাবে সম্মানিত হন। তিনি ওকাকুরা তেনসিন ( 岡倉 天心 ) নামেও পরিচিত ছিলেন । জাপানের কলাশিল্পে অসামান্য অবদানের জন্য এই শিল্পশাস্ত্রী চিরস্মরণীয় হয়ে থাকবেন। বহির্বিশ্বে তিনি স্মরণীয় হয়ে আছেন তাঁর কালজয়ী পুস্তক দি বুক অফ টি-এর জন্য।
ছাত্রাবস্থায় তিনি মনীষী ফেনলোসার সঙ্গী হয়ে জাপানের বহু মঠ মন্দির ভ্রমণ করেন এবং সেখানে রক্ষিত প্রাচীন শিল্পনিদর্শনগুলি দেখে শিল্পশাস্ত্রচর্চায় বিপুল উৎসাহ লাভ করেন। ১৮৮৬ সালে প্রথমে তিনি জাপান সরকারের শিক্ষামন্ত্রণালয়ের সচিব নিযুক্ত হন ; পরে সরকারি আর্ট কমিশনের সদস্যরূপে ইউরোপ ও আমেরিকা পরিভ্রমণ করেন। পরবর্তীকালে তিনি ভারতবর্ষে এসে বিভিন্ন প্রাচীন মন্দির ও গুহাচিত্র পরিদর্শন করেন। এর ফলে তিনি প্রাচ্য ও পাশ্চাত্য উভয় শিল্পধারাতে অভিজ্ঞ হয়ে ওঠেন। দেশে ফিরে তিনি সরকারি শিল্প মহাবিদ্যালয়ের অধ্যক্ষ নিযুক্ত হন। এর কয়েক বছর পর জাপানের পাশ্চাত্যমুখী গতির ফলে সরকারের সাথে ওকাকুরার মনোমালিন্য সৃষ্টি হয় এবং তারই অনিবার্য কারণে তিনি অধ্যক্ষের আসন থেকে পদত্যাগ করেন। অতঃপর তিনি বিশিষ্ট শিল্পীদের সহযোগিতায় টোকিও নগরীর উপান্তে নিপ্পঙ বিজিতসুইঙ নামে কলাভবন প্রতিষ্ঠা করেন। ১৯০৬ সালে তিনি বোষ্টন মিউজিয়াম অফ ফাইন আর্টসের উপদেষ্টা নিযুক্ত হন।
ভারতে বিশেষ করে বাংলাদেশে বিংশ শতকের গোড়ার দিকে যে নব উন্মেষের সূচনা হয়েছিলো সেখানে ওকাকুরা কাকুজোর অবদান অনস্বীকার্য। জাপানে একটি ধর্মমহাসম্মেলনের আয়োজনের কথা ভেবে তিনি আনুমানিক ১৯০১ সালের শেষে ভারতে এসে কিছুকাল অতিবাহিত করেন। এই সময় ভগিনী নিবেদিতার মাধ্যমে তাঁর বাংলার বেশ কিছু মনীষী ও দেশপ্রেমিকের সাথে ঘনিষ্ঠতা ঘটে। ওকাকুরার প্রেরণায় বাংলায় বিপ্লব আন্দোলনের সূচনা হয়। ১৯০২৯ সালে রবীন্দ্রনাথ জাপান ভ্রমণকালে একটি বক্তৃতায় বাংলার যুবসমাজের উদবোধনে ওকাকুরার ভূমিকার ভূয়সী প্রশংসা করেছিলেন । ওকাকুরার যে বাণী সেদিন যুবসমাজের মনে মন্ত্রের মতো কাজ করেছিল' তা তাঁর 'দি আইডিয়ালস্ অফ দি ইস্ট'-গ্রন্থের প্রথম কথা 'এশিয়া ইজ ওয়ান'-কথার মধ্যে ধরা আছে । এশিয়ার এই ঐক্যের বাণী সেদিন বাঙালি মানসে স্বদেশের প্রতি প্রেম ও ভালোবাসার এক অখণ্ড ভাবনার জন্ম দিয়েছিলো। বাংলার বিপ্লববাদকে যেমন ওকাকুরা প্রাণ দিয়েছিলেন তেমনি বাংলার চিত্রকলার নবজাগরণের নায়কদের চিন্তাভাবনাকেও তাঁর ভাবধারা পরিপুষ্টি দান করেছিলো। ওকাকুরার উদ্যোগে জাপানের টাইকান প্রমুখ বিখ্যাত কয়েকজন শিল্পী এদেশে এসে চিত্রচর্চা শুরু করেন ; এইভাবে জাপানের শিল্পশৈলীর সাথে ভারতীয় বাঙালি শিল্পীর পরিচয় ঘটে। আরও পরে জাপান ও চিনের সাথে রবীন্দ্রনাথের যে শ্রদ্ধার যোগ স্থাপিত হয়েছিলো এবং কবিগুরুর জীবন ও কর্মে তার বিশেষ ছাপ পড়েছিলো তার সূত্রপাতও ঘটেছিলো ওকাকুরার পরিচয়ের মাধ্যমে। বহুক্ষেত্রেই রবীন্দ্রনাথ ঠাকুর তা অকপটে স্বীকারও করেছেন। সুরেন্দ্রনাথ ঠাকুরের সাথেও ওকাকুরার পরিচয় অন্তরের যোগে পরিণত হয়েছিলো। আর এইসমস্ত সম্পর্কের টানে তিনি একাধিকবার ভারত ভ্রমণে এসেছেন।
ইসলামিক রিপাবলিক নিউজ এজেন্সি
ইসলামিক রিপাবলিক নিউজ এজেন্সি () বা ইরনা ইরান ইসলামিক প্রজাতন্ত্র কর্তৃক পরিচালিত রাষ্ট্রীয় সংবাদ সংস্থা। ইরানের সাংস্কৃতিক ও ইসলামিক নীতি-নির্ধারণ মন্ত্রণালয়ের নিয়ন্ত্রণে ও সরকারি অর্থানুকূল্যে এটি পরিচালিত হয়। এছাড়াও, সংস্থাটি ইরান সংবাদপত্র প্রকাশ করে থাকে। ২০১০ সালের তথ্য মোতাবেক ইরনা’র ব্যবস্থাপনা পরিচালকের দায়িত্ব পালন করছেন মোহাম্মদ খোদাদ্দি। ইরানে ৬০টি ও বিশ্বের অন্যান্য দেশে ৩০-এর অধিক কার্যালয় রয়েছে।
১৯৩৪ সালে ইরানের পররাষ্ট্র মন্ত্রণালয় কর্তৃক দেশের সরকারি সংবাদ বহিঃর্বিশ্বে তুলে ধরার উদ্দেশ্যে পার্স এজেন্সি প্রতিষ্ঠা করে। প্রতিষ্ঠার পরবর্তী ছয় বছর ইরানী পররাষ্ট্র মন্ত্রণালয় কর্তৃক জাতীয় ও আন্তর্জাতিক সংবাদ প্রচার করে আসছিল। ফরাসি ও ফার্সী উভয় ভাষায় দৈনিক দুইবার সংক্ষিপ্ত সরকারি ঘোষণা প্রচার করতে থাকে। এ ঘোষণাগুলো সরকারী কর্মকর্তা, তেহরানে অবস্থিত আন্তর্জাতিক সংবাদ সংস্থাসহ স্থানীয় সংবাদ প্রতিষ্ঠানে প্রেরণ করে। মে, ১৯৪০ সালে জেনারেল তাবলিঘাত ডিপার্টমেন্ট প্রতিষ্ঠিত হলে সংস্থাটি ঐ দফতরের নিয়ন্ত্রণে চলে যায়। প্রথম আন্তর্জাতিক সংবাদ সংস্থা হিসেবে এজেন্সি ফ্রান্স প্রেস (এএফপি) থেকে পার্স এজেন্সি প্রতিবেদন ব্যবহার করতে থাকে। পরবর্তীতে রয়টার্স, এসোসিয়েটেড প্রেস (এপি) ও ইউনাইটেড প্রেস ইন্টারন্যাশনাল (ইউপিআই) থেকে তাদের নতুন প্রতিবেদনের উৎসস্থল হিসেবে গ্রহণ করে।
১৯৫৩ সালের অভ্যুত্থানের পর শ্বেত বিপ্লবের মাধ্যমে পার্স এজেন্সিকে আধুনিকায়ণ করা হয়। বিস্তৃত সংবাদ পরিবেশন, পেশাদারী মনোভাবের উন্নয়ন ও প্রশিক্ষিত কর্মকর্তাদের নিয়োগ করা হয়। আন্তর্জাতিক সংবাদগুলো অণুবাদের মাধ্যমে বেতারে সম্প্রচারের ব্যবস্থাসহ স্থানীয় পর্যায়ে গ্রাহকদের সেবা করা হয়।
১৯৬৩ সালে নতুন সৃষ্ট তথ্য মন্ত্রণালয়ের অধীনে পার্স এজেন্সিকে নিয়ে আসা হয়। এর নাম পরিবর্তন করে পার্স নিউজ এজেন্সি (পানা) রাখা হয় যা সার্বক্ষণিক পরিচালিত হতো। জুলাই, ১৯৭৫ সালে ইরানী আইনসভায় তথ্য ও পর্যটন মন্ত্রণালয় সৃষ্টির বিল পাশ হয় ও ৩০০ মিলিয়ন রিয়ালের সম্পদের অধিকারী পার্স নিউজ এজেন্সিকে যৌথ মূলধনী প্রতিষ্ঠান হিসেবে মর্যাদা দেয়া হয়।
ফেব্রুয়ারি, ১৯৭৯ সালে ইরানী বিপ্লবের ফলে শরা-ই-ইনকিলাব নামীয় বৈপ্লবিক কাউন্সিল কর্তৃক জুন, ১৯৭৯ সালে মন্ত্রণালয়ের নাম পরিবর্তন করে ন্যাশনাল গাইডেন্স মিনিস্ট্রি রাখা হয়। একই বছর এজেন্সির নাম পরিবর্তন করে ইসলামিক রিপাবলিক নিউজ এজেন্সি রাখা হয়।
বেশ কয়েকটি আঞ্চলিক সংবাদ সংস্থাগুলোর সাথে দ্বি-পাক্ষিক সম্পর্ক বজায় রেখে স্থিরচিত্র ও সংবাদ আদান-প্রদান করছে। তন্মধ্যে, কিউএনএ, তানজুগ, সিনহুয়া, কিওদো, ইখলাস কেসিএনএ, সানা, ইএফই, ভিএনএ, তুর্কম্যান প্রেস, ইতার-তাস ও রিয়া-নভেস্তি, এমএপি, নাম, ইউনহাপ অন্যতম। জুলাই, ২০১৪ সালে ইতালীয় সংবাদ সংস্থা আদনক্রোনোস ইন্টারন্যাশনালের সাথে দ্বি-পাক্ষিক সংবাদ পরিবেশন সহযোগিতার লক্ষ্যে চুক্তিতে আবদ্ধ হয়। এছাড়াও, রয়টার্স, এপি, ডিপিএ, বিবিসি ও ব্লুমবার্গসহ ওয়ানা’র কাছে নিজেদের ছবি, সংবাদ ও তথ্য বিক্রয়ের সাথেও চুক্তি করেছে।
সাভার অধরচন্দ্র উচ্চ বিদ্যালয়
সাভার অধরচন্দ্র উচ্চ বিদ্যালয় ঢাকা জেলার সাভার উপজেলায় অবস্থিত একটি ঐতিহ্যবাহী শিক্ষাপ্রতিষ্ঠান। বিশিষ্ট শিক্ষানুরাগী ও সমাজসেবক স্বর্গীয় রাখালচন্দ্র সাহা ১৯১৩ সালের ১০ জানুয়ারি সাভারের দক্ষিণ দড়িয়ারপুর এলাকায় তাঁর পিতা অধরচন্দ্রের নামে বিদ্যালয়টি প্রতিষ্ঠা করেন। বিদ্যালয়টি ২৮ বিঘা জমির উপর প্রতিষ্ঠিত। এটি বাংলাদেশের অন্যতম প্রাচীন একটি শিক্ষাপ্রতিষ্ঠান
সুনিধি চৌহান
সুনিধি চৌহান (सुनिधि चौहान) (ਸੁਨਿਧੀ ਚੌਹਾਨ) (জন্ম: নিধি চৌহান, ১৪ আগস্ট ১৯৮৩) হলেন ভারতের অন্যতম জনপ্রিয় একজন সঙ্গীতশিল্পী। তিনি বলিউডের হিন্দি চলচ্চিত্র এবং পাঞ্জাবি গানের জন্য প্রসিদ্ধ। এছাড়াও তিনি ভারতীয় অন্যান্য বিভিন্ন ভাষায় গান রেকর্ড করেছেন; যেমন: কন্নটা, তামিল, তেলেগু, মারাঠি, মালায়ালম, উড়িষ্যা, বাংলা, অহমীয়া, নেপালী, উর্দু এবং ইংরেজী গানের মাধ্যমে ৩০০০ এর উপরে স্টুুডিও রেকর্ড করে তিনি ভারতের সর্বাধিক রেকর্ডে কণ্ঠ দেওয়ার কৃতিত্ব অর্জন করেন।
সুনিধি চৌহান ১৪ আগস্ট ১৯৮৩ সালে ভারতের নতুন দিল্লীতে একটি রাজপুত পরিবারে জন্মগ্রহণ করেন।
নুবিয়ান স্পিটিং কোবরা
নুবিয়ান স্পিটিং কোবরা (বৈজ্ঞানিক নাম: "Naja nubiae(Wüster)") আফ্রিকাজাত এলাপিড পরিবারভুক্ত এক প্রজাতির বিষধর সাপ। নুবিয়ান স্পিটিং কোবরারা বিষ ছোড়ে এবং এরা স্পিটিং কোবরা() প্রজাতির অন্তর্ভুক্ত।
নিম্নে চিত্রিত ক্ল্যাডোগ্রাম (cladogram) বা শাখা বিন্যাস্টি বিভিন্ন নাজা বর্গভুক্ত সর্পপ্রজাতির শ্রেনীবিন্যাস ও সম্প্ররককে বিশ্লেষন এবং প্রকাশ করে।
আলী জাফর
আলী জাফর (; জন্ম: ১৮ মে ১৯৮০) একজন পাকিস্তানি কণ্ঠশিল্পী, গীতিকার, সংগীত প্রযোজক, চিত্রশিল্পী, অভিনেতা ও মডেল। প্রাথমিকভাবে একজন সংগীত সুরকার হিসেবে তিনি তার কর্মজীবন শুরু করেন। আলীর প্রথম একক অ্যালবাম "হুকা পানি" মুক্তিলাভের মাধ্যমে সংগীতশিল্পী হিসেবে আত্মপ্রকাশ করেন; যেটি বিশ্বব্যাপী পাঁচ মিলিয়ন কপি বিক্রি করার মধ্য দিয়ে ব্যাপকভাবে জনপ্রিয়তা অজর্ন করে। অ্যালবামটির গানগুলি সংগীতের শীর্ষস্থানীয় ওয়েবসাইটগুলির টপচার্টে শীর্ষস্থান দখল করে নিয়েছিল।
আলী জাফর ২০১০ সালের বলিউড চলচ্চিত্র "তেরে বিন লাদেন"-এ অভিনয়ের মাধ্যমে চিত্রনায়ক হিসেবে আত্মপ্রকাশ করেন। যার স্বীকৃতিস্বরুপ তিনি ফিল্মফেয়ার শ্রেষ্ঠ পুরুষ আত্মপ্রকাশ পুরস্কারের জন্যে মনোনীত হয়েছিলেন। ২০১১ সালে আলী "লাভ কা দি এন্ড" এবং "মেরে ব্রাদার কী দুলহন" চলচ্চিত্রে অভিনয় করেন; যার সুবাদে তিনি "স্টারডাস্ট পুরস্কার - সুপারস্টার টুমোরো পুরুষ" লাভ করেন। এছাড়াও তিনি সফলতার সঙ্গে বলিউড চলচ্চিত্র "লন্ডন, প্যারিস, নিউইয়র্ক" (২০১২), "চশমে বদ্দূর" (২০১৩) এবং "টোটাল সিপায়া" (২০১৪)-তে কাজ করেন।
জাফর তার দীর্ঘদিনের বাগদত্তা আয়েশা ফজলীর সঙ্গে পাকিস্তানের লাহোরে ২০০৯ সালের ২৮ জুলাই তারিখে বিবাহ বন্ধনে আবদ্ধ হন, যিনি ভারতীয় অভিনেতা আমির খানের দূরবর্তী সম্পর্কে আত্মীয়া হন। ২০১০ সালের মার্চ মাসে তার প্রথম সন্তান জন্মগ্রহণ করেন। তিনি তার সন্তানের নাম রাখেন আজান জাফর। ২০১৫ সালের ফেব্রুয়ারিতে তার দ্বিতীয় সন্তান আলাইজা জাফর জন্মগ্রহণ করেন। কন্যা সন্তানের নামকরণ আজান জাফরের নামের সাথে মিলিয়ে রাখা হয়।
! style="background:#bfd7ff" colspan="5"|ইন্ডাস মিউজিক অ্যাওয়ার্ডস
শ্রেষ্ঠ অ্যালবাম 
! style="background:#bfd7ff" colspan="5"|লাক্স স্টাইল অ্যাওয়ার্ডস
২০১৬
! style="background:#bfd7ff" colspan="5"|এশিয়ান বলিউড মিউজিক অ্যাওয়ার্ডস
! style="background:#bfd7ff" colspan="5"|এমটিভি স্টাইল অ্যাওয়ার্ডস 
! style="background:#bfd7ff" colspan="5"|জি সিনে অ্যাওয়ার্ডস
! style="background:#bfd7ff" colspan="5"|ফিল্মফেয়ার পুরস্কার
! style="background:#bfd7ff" colspan="5"|আন্তর্জাতিক ভারতীয় চলচ্চিত্র একাডেমি পুরস্কার
আরব রাষ্ট্রসমূহের বিশ্ব ঐতিহ্যবাহী স্থানসমূহের তালিকা
এটি আরব রাষ্ট্রসমূহের বিশ্ব ঐতিহ্যবাহী স্থানসমূহের একটি তালিকা। এ তালিকায় ভৌগলিকভাবে কিছু এশিয়া ও আফ্রিকার দেশ রয়েছে যেগুলো আরব রাষ্ট্র নামে পরিচিত।
থাই বাত
বাত (মুদ্রা প্রতীক: ฿; ব্যাংক কোড: THB); () হল থাইল্যান্ডের প্রচলিত মুদ্রা। একে ১০০ সাতাংয়ে বিভক্ত করা হয়েছে। বাতের ভগ্নাংশ ‘সাতাং’ () যার মূল্যমান ฿১-র একশত ভাগের ১ভাগ। থাইল্যান্ডের থাইল্যান্ড কেন্দ্রীয় ব্যাংক কর্তৃক এর মূল্যমান নিয়ন্ত্রিত হয়। সুইফটের তথ্য মোতাবেক, অক্টোবর, ২০১৪ সালে বিশ্বের অর্থ বিনিময়ে সর্বাপেক্ষা দশম স্থানীয় ছিল।
পাউন্ডের ন্যায় থাই বাতেরও উৎপত্তি ঘটেছে প্রচলিত ওজনের একক থেকে। এর মুদ্রা মান ১৫ গ্রাম রৌপ্যের ওজনে তৈরী। সম্ভবতঃ সুখোথাই রাজত্বকালে বুলেট আকৃতির ‘ফত দুয়াং’ () নামে পরিচিত মুদ্রা হিসেবে ব্যবহৃত হতো। ঐগুলো খাঁটি রূপা দিয়ে বিভিন্ন ওজনের মাধ্যমে পরিচিতি ঘটানো হয়েছে যার একটি হচ্ছে বাত।
১৮৯৭ সালে রাজা চুলালংকর্ণ দশমিক পদ্ধতির প্রচলন করেন যাতে এক বাত = ১০০ সাতাং হিসেবে গণ্য করা হয়। ১৮৬০ সালে আধুনিককালের মুদ্রার প্রচলন ঘটানো হয়।
১৯৫৬ থেকে ১৯৭৩ সালের মধ্যে মার্কিন ডলারের সাথে এর বিনিময় হার ছিল ২০.৮ বাত = ১ ডলার। এরপর ১৯৭৮ সাল পর্যন্ত ২০ বাত = ১ ডলার করা হয়। মজবুত মার্কিন অর্থনীতির কারণে ১৯৮৪ থেকে ২ জুলাই, ১৯৯৭ তারিখ পর্যন্ত ২৫ বাতে ১ ডলারের পুণঃনির্ধারণ করতে হয়। কিন্তু, ১৯৯৭ সালের এশিয়ার রাষ্ট্রগুলো গুরুতর অর্থনৈতিক সঙ্কটে পড়ে ও বাতের মূল্য অর্ধেকে নেমে আসে। জানুয়ারি, ১৯৯৮ সালে ডলারের বিপরীতে এটি সর্বনিম্ন ৫৬ বাতে পরিণত হয়েছিল।
১৯২৫ সাল থেকে ইংরেজি ভাষায় ব্যাংকনোট হিসেবে ব্যবহৃত হয়ে আসছে। প্রথম রাজা হিসেবে তৃতীয় রাম সমান্তরাল মুদ্রার প্রচলন ঘটান। সিঙ্গাপুরে তাম্র মুদ্রার ব্যবহার সম্পর্কে জানতে পারেন ও ১৮৩৫ সালে তিনি স্কটিশ ব্যবসায়ীর সাথে যোগাযোগ করেন। তিনি পরীক্ষামূলকভাবে ব্যবহারের জন্য দুই ধরনের মুদ্রার নক্সা নিয়ে আসেন। কিন্তু, রাজা উভয় নক্সাই প্রত্যাখ্যান করেন। প্রথম মুদ্রায় দেশের নাম হিসেবে শ্যামের পরিবর্তে মুয়াং থাই রাখা হয়।
১৯৪১ সালে ৫, ১০ ও ২০ সাতাং মূল্যমানের রৌপ্যমুদ্রা চালু করা হয়। এর প্রধান কারণ ছিল দ্বিতীয় বিশ্বযুদ্ধে নিকেলের দুষ্প্রাপ্যতা। পরের বছর টিনের ধাতব মুদ্রা চালু হয়। ২০০৮ সালে অর্থ মন্ত্রণালয় ও রয়্যাল থাই মিন্ট ঘোষণা করে যে, ২০০৯ সালের মুদ্রায় উৎপাদন খরচ কমানোসহ রাজার প্রতিকৃতিতে পরিবর্তন আনা হবে। ফেব্রুয়ারি, ২০১০ সালে থাইল্যান্ডের কোষাগার বিভাগ থেকে জানানো হয়, ২০ বাত মুদ্রার নতুন মুদ্রা ছাপানো হবে।
১৯০২ সালে ইউরোপে যুবরাজ জয়ন্ত মংকল ব্যাংক নোটের ব্যবহার সম্পর্কে জানেন যা থাইল্যান্ডে কাগুজে মুদ্রা প্রবর্তনের উল্লেখযোগ্য মাইলফলক হিসেবে পরিগণিত হয়ে আসছে। ১৯ সেপ্টেম্বর, ১৯০২ তারিখে সরকার ইংল্যান্ডের টমাস ডি লা রুই এন্ড কোম্পানি লিমিটেড কর্তৃক রাজা পঞ্চম ও ষষ্ঠ রামের আমলে ৫, ১০, ২০, ১০০ এবং ১০০০ টিকেল নামে থাই ভাষায় পরিচিত বাতের পাশাপাশি ১৯১৮ সালের পর ১ ও ৫০ টিকেলের নোট প্রকাশ করে। ১৯২৫ সালে আরবী ও থাই সংখ্যায় এবং ইংরেজি বাদে ১, ৫,১০, ২০, ১০০ এবং ১০০০ বাতের নোট প্রকাশ করে। ইংরেজি ভাষীরা এগুলোকে ‘টিকেল’ নামে আখ্যায়িত করে।
১৯৪২ সালে থাইল্যান্ড ব্যাংক প্রতিষ্ঠিত হয় ও যাবতীয় কাগুজে মুদ্রার উপর নিয়ন্ত্রণ ভার গ্রহণ করে। ১৯৪৫ সালে সংক্ষিপ্তকালের জন্য ৫০ বাতের নোট পুণঃপ্রকাশ করে। ১৯৪৬ সালে ৫০ সাতাং প্রকাশিত হয়। ২৭ জুলাই, ২০১০ তারিখে থাইল্যান্ড ব্যাংক কর্তৃপক্ষ ঘোষণা করে যে, ডিসেম্বর, ২০১০ সালে ১৬শ সিরিজের ব্যাংকনোট প্রকাশ করবে। ৯ আগস্ট, ২০১২ তারিখে রাণী সিরিকেতের ৮০তম জন্মদিন উপলক্ষে ৮০ বাতের স্মারকসূচক ব্যাংক নোটের প্রচলন ঘটায়।
এশিয়ার বিশ্ব ঐতিহ্যবাহী স্থানসমূহের তালিকা
এটি এশিয়া মহাদেশের অঞ্চল ও দেশ অনুযায়ী বিশ্ব ঐতিহ্যবাহী স্থানসমূহের একটি তালিকা।
জাম্বি শহর
জাম্বি শহর(Indonesian: "Kota Jambi") ইন্দোনেশিয়ার একটি শহর, সুমাত্রা দ্বীপের জাম্বি প্রদেশের রাজধানী .শহরটি বাটাং হারি নদীর ব্যস্ত বন্দর এবং তেল ও রবার উৎপাদন কেন্দ্র। এটি প্রাচীন স্রীবিজায়া রাজ্যের গুরুতপূর্ন শহর মুয়ারো জাম্বি থেকে ২৬ কি.মি. দূরে অবস্থিত।
নিকটতম নগর ও গ্রাম মেন্ডালো,কিনাতি, পাদাং, তাঞ্জুনগাজহোর,পায়ালমিরাহ এবং মুয়ারাকুম্পি। জাম্বি সশহর সুলতান তাহা বিমানবন্দর দ্বারা পরিবেশিত।
জাম্বি শহর ১৯৪৬ সালের ১৭ ই মে সুমাত্রার গর্ভনরের স্বায়ত্তশাসনের এলাকার প্রশাসনিক রাজধানী হিসাবে সূচিত হয়। ১৯৫৬ সালে জাম্বি শহরের তার নগরীর মর্যাদা দেওয়া এবং শেষ পর্যন্ত ১৯৫৭ সালের ৬ জানুয়ারি জাম্বি প্রদেশের রাজধানীতে পরিণত হয়।
জাম্বি শহরের মোট স্থলভাগের আয়তন ২০৫.৩৮ বর্গকি.মি. (৭৯ বর্গমাইল)। জাম্বি শহর সমূদ্রতলের উপরে ৬০মি. উচ্চতায় সঙ্গে পূর্ব সুমাত্রায় নিচু এলাকার দক্ষিণ-পশ্চিম অংশে অবস্থিত। বাটাং হারি নদী সুমাত্রা দীর্ঘতম নদী ১৭০০ কিমি (১০৫৬মাইল) অংশ জাম্বি শহরের মধ্য দিয়ে প্রবাহিত।
জাম্বি শহরের ২৩° সি থেকে ২২ এর মধ্যে সর্বনিম্ন তাপমাত্রা (৭৩ থেকে ৭২ডিগ্রি ফারেনহাইট) এবং ৩২ ° সে থেকে ৩০ (৮৬ থেকে ৯০ ডিগ্রি ফারেনহাইট) সর্বোচ্চ তাপমাত্রা সঙ্গে গ্রীষ্মমন্ডলীয় জলবায়ু আছে. আর্দ্রতা গড় স্তর ৮২ থেকে ২৮%। জাম্বি শহরের বার্ষিক বৃষ্টিপাত অক্টোবর থেকে মার্চ পর্যন্ত দীর্ঘস্থায়ী বর্ষাকালে সঙ্গে ২,২৯৬.১মিমি (৯০.৩")হয়। শুষ্ক মৌসুমে গড়ে ১৬ দিনের বৃষ্টি, এপ্রিল থেকে সেপ্টেম্বর পর্যন্ত স্থায়ী হয়।
জাম্বি প্রদেশের মোট জনসংখ্যা ১৭% নিয়ে জাম্বি শহর জাম্বি প্রদেশের সবচেয়ে জনবহুল শহর
জাম্বি শহর যুক্ত রয়েছে:
দ্বিতীয় ইথেলরিক
ইথেলরিক II বা এথলরিক II () (মৃত্যু: ১০৭৬ খ্রিস্টাব্দ) ছিল মধ্যযুগীয় ইংল্যান্ডের সেলসেইর দ্বিতীয় স্থায়ী বিশপ, চেচিস্টার সরিয়ে নেওয়া পূর্বে। এথলরিক II ১০৫৮ খ্রিস্টাব্দে বিশপে পবিত্রীকৃত হন এবং ১০৭০ খ্রিস্টাব্দে অজ্ঞাত কারণে তাকে পদচ্যুত করে, তারপর ইংল্যান্ডের রাজা উইলিয়াম I তাকে কারাগারে পাঠায়। তাকে তাঁর সময়ের শ্রেষ্ঠ আইন বিশেষজ্ঞদের একজন বিবেচনা করা হতো, এবং এমনকি পেনেন্ডন হিছের বিচারে সাক্ষী দেবার জন্য তাকে কারাগার থেকে নিয়ে যাওয়া হয়, সেখানে তিনি ইংল্যান্ডের নরম্যান বিজয়ের পূর্বে ইংরেজি আইন সম্পর্কে সাক্ষ্য দেন।
ইথেলরিক বিশপ হওয়ার পূর্বে ক্যান্টারবেরি প্রায়রিতে খ্রিস্ট চার্চ প্রায়রির একজন সন্ন্যাসী ছিল। বিভিন্ন ঐতিহাসিকদের মতপ্রকাশ করে যে, তিনি ইথেলরিক হতে পারে, যিনি ক্যান্টারবেরির একজন সন্ন্যাসী এবং ওয়েসেক্সের আর্ল, গডউইনের একজন আত্মীয় ছিল। ১০৫০ খ্রিস্টাব্দে ক্যান্টারবেরির আর্চবিশপ হতে ইথেলরিক ক্যান্টারবেরির সন্ন্যাসীদের দ্বারা নির্বাচিত হন, কিন্তু রাজা এডওয়ার্ড দ্য কানফেসার তা অনুমোদিত না করে, জুমিজেজের রবার্টকে আর্চবিশপ কারার জন্য জোর দেন। নিছক প্রমাণ নয় যে তারা একই নামের ছিল কারণ অ্যাংলো-স্যাক্সন ইংল্যান্ডে নামটি অপেক্ষাকৃত সাধারণ একটি নাম ছিল। তারা একই ব্যক্তি হওয়ার অন্যান্য প্রমাণ হচ্ছে যে, তাকে অন্যায়ভাবে ১০৭০ খ্রিস্টাব্দে পদচ্যুত করা হয়েছে বলে মনে করা হয়, যেমন ১০৭৬ খ্রিস্টাব্দে বিশপের মহান যুগে হয়েছিল।
ইথেলরিক স্টিগেন্টের, ক্যান্টারবেরির আর্চবিশপ দ্বারা ১০৫৮ খ্রিস্টাব্দে বিশপে পবিত্রীকৃত হন। ইথেলরিক স্টিগেন্টের দ্বারা পবিত্রীকৃত হওয়াটা সেই সময়ের অধিকাংশ ইংরেজ বিশপদের থেকে ভিন্ন ছিল কারণ স্টিগেন্ট একটি আর্চবিশপের কর্তৃত্ব এবং বিশপ পবিত্রীকৃত ক্ষমতার একটি বৈধ প্রতীক।
ইথেলরিক ২৪শে মে ১০৭০ খ্রিস্টাব্দে উইন্ডসরের কাউন্সিল দ্বারা পদচ্যুত করে, মার্লবরোতে কারারুদ্ধ করা হয় যা স্টিগেন্ট (আর্চবিশপ মত এক নয়) দ্বারা প্রতিস্থাপিত হয়েছে এবং পরে বিশপের এলাকা চেচিস্টার সরিয়ে নেওয়া হয়। সম্ভবত, তার জবানবন্দিতে ইংল্যান্ডের রাজা হ্যারল্ডের মা ও বোন কাউন্ট অফ ফ্লন্ডোর্সে আশ্রয়ের সম্পর্ক সংযুক্ত ছিল। ইংল্যান্ডের রাজা উইলিয়াম I ভয় করে যে, যদি ইথেলরিক গডউইনের সাথে সম্পর্কিত হয়, তাহলে তারা বিশপের এলাকা ব্যবহার করে বিশপরা বিদ্রোহ শুরু করতে পারে। আরেকটি কারণে অন্তর্ভুক্ত ছিল যা হচ্ছে, ইথেলরিক স্টিগেন্ট দ্বারা পবিত্রীকৃত করা হয়েছিল কিন্তু স্টিগেন্ট অন্য যে বিশপ পবিত্রীকৃত হয়েছিল, তাদের মধ্যে রচেস্টারে বিশপ সিওয়ার্ড পদচ্যুত হয়নি। ইথেলরিক একজন সন্ন্যাসী হওয়া সত্তেও তার ধার্মিকতা জন্য কোন মহান খ্যাতি পায়নি। পোপ মনে করেনি যে, তার জবানবন্দিতে সঠিকভাবে পরিচালনা করা হয়েছে, তাই তার জবানবন্দি ১লা এপ্রিল, ১০৭৬ খ্রিস্টাব্দে উইনচেস্টার কাউন্সিলে নিশ্চিত করা হয়। এটি প্রামাণিক বলে অস্বীকৃত বিবেচনা করা অব্যাহত থাকে, কিন্তু ইথেলরিকে তার বিশপের পুনঃস্থাপন করা হয়নি।
তাকে বিচারের জন্য বন্দি করে ব্যায়েউক্সের ওদোর পেনেন্ডেন হিথ, আর্ল অফ কেন্টে নিয়ে যাওয়া হয়। এটি ১০৭২ খ্রিস্টাব্দ এবং ১০৭৬ খ্রিস্টাব্দে মধ্যে কিছু সময় স্থান নেয়। এই সময়ে, তিনি ইংল্যান্ডে সবচেয়ে বিখ্যাত আইন বিশেষজ্ঞ ছিলেন। তিনি অ্যাংলো-স্যাক্সন ভূমির আইন পরিষ্কার করতে সাহায্য করেন। যেমন, ওদো থেকে লানফ্রাঙ্কের জমি পুনরুদ্ধার প্রচেষ্টার বিচারের সাথে সংশ্লিষ্ট ছিল। মধ্যযুগীয় লেখক ইডমারও সেন্ট দনস্টেনের "ইডমারের জীবনের" তথ্যের জন্য ইথেলরিক পরামর্শ নেন।
তিনি বিচারের অংশগ্রহণ করার সময়ই একজন বৃদ্ধ লোক ছিল, সম্ভবতঃ ইথেলরিক বিচারের পর পরই মারা যান।
রাখালচন্দ্র সাহা
রাখালচন্দ্র সাহা (মৃত) একজন বিশিষ্ট শিক্ষানুরাগী ও সমাজসেবক। তিনি সর্বপ্রথম বাংলাদেশের রাজধানী ঢাকার নিকটে অবস্থিত সাভারে শিক্ষা ব্যবস্থার সূচনা করেন। সাভারের দানবীর নামে পরিচিত এই গুণী ব্যক্তি মাতার নামে ছেলেদের থাকার বোর্ডিং, পিতার নামে সাভার অধরচন্দ্র উচ্চ বিদ্যালয় (১৯১৩ সালে প্রতিষ্ঠিত), কাকার নামে মহেশচন্দ্র দাতব্য চিকিৎসালয় এবং সাভার পাবলিক লাইব্রেরী (১৯৩৯ সালে প্রতিষ্ঠিত) সহ আরো অনেক দাতব্য প্রতিষ্ঠান স্থাপন করেন।
তাঁর মৃত্যুর পর স্ত্রী প্রিয়বালা সাহা পোষ্যপুত্র গ্রহণ করেন। উক্ত পোষ্যপুত্র ঋষিকেশ সাহা পিতা রাখাল বাবুর নামে রাখালচন্দ্র স্মৃতি ভবন ও জনসাধারণের জন্য একটি খেলার মাঠ করেন। প্রিয়বালা সাহা ১৯৮০ সালে তাঁর বসতবাড়ি অধরচন্দ্র উচ্চ বিদ্যালয়ের ছাত্রদের বাসস্থানের জন্য দান করেন। বর্তমান সাভার বিশ্ববিদ্যালয় কলেজ তাঁর দানকৃত জমির উপর অবস্থিত।
ফিলিস্তিন বিশ্ববিদ্যালয়
ফিলিস্তিন বিশ্ববিদ্যালয় (UP ,ইউপি; আরবি: جامعة فلسطين) ফিলিস্তিনের উচ্চশিক্ষার একটি বেসরকারী প্রতিষ্ঠান যেটি আল-জাহরা ( গাজা শহরের দক্ষিণে ) অবস্থিত, যা জর্ডান, সৌদি আরব ও সিরিয়ায় ক্যাম্পাস পরিচালনা করা হয় । বিশ্ববিদ্যালয়টি ২০০৩ সালে প্রতিষ্ঠিত হয়।
প্রতিটি বিশেষায়িত ক্ষেত্রে একটি দক্ষ শিক্ষকের সুপারভাইজরি কমিটি আছে যাদের সর্বোচ্চ একাডেমিক মান এবং বিভিন্ন বিশ্ববিদ্যালয়ের ভাল পেশাগত অভিজ্ঞতা অনুযায়ী নির্বাচন করা হয় । তাছাড়া,  শিক্ষক ও ছাত্রদের মধ্যে যোগাযোগ সংগঠিত করার জন্য দায়িত্বপ্রাপ্ত একটি আইটি ইউনিট আছে এবং এই প্রযুক্তিগত কর্মসূচিটি বিশ্ববিদ্যালয় দল দ্বারা  বিকশিত করা হয়, যা UPINAR অফিস সময়ে UPINAR পরিবর্ধনের মাধ্যমে শিক্ষার কার্যকারিতা বৃদ্ধি ও একাডেমিক প্রোগ্রামের প্রত্যাশিত লক্ষ্য এবং ফলাফল পূরণ করতে পারে। এই প্রক্রিয়াটি ভালো মানের কোর্স ও পদ্ধতি প্রদানের মাধ্যমে একটি অতুলনীয় পার্থক্য তৈরি করার প্রাথমিক ধাপ।
সাধারণত, প্যালেস্টাইন বিশ্ববিদ্যালয়ের প্রতিষ্ঠাতার একটি স্বতন্ত্র খ্যাতি রয়েছে এবং ফিলিস্তিন অঞ্চল এবং বিশ্বের উচ্চ শিক্ষা প্রতিষ্ঠানের মানচিত্রে একটি নেতৃস্থানীয় অবস্থানে থাকার যোগ্যতা রাখেন।
ফিলিস্তিন বিশ্ববিদ্যালয় দেশের নাম বহনকারী একমাত্র বিশ্ববিদ্যালয়। এটা সরকারের অধীন নয় এবং কোন রাজনৈতিক দল সমর্থিত নয়।  সর্বস্তরের মানুষ থেকে এখানকার কর্মী নেয়া হয়। এখানকার
অ্যাকাডেমিক স্টাফরা পশ্চিমা , এশিয়া ও মধ্যপ্রাচ্য থেকে গ্র্যাজুয়েট প্রাপ্ত ।  শিক্ষকদের এই সংগ্রহ ফিলিস্তিন বিশ্ববিদ্যালয়কে প্রকৃত শিক্ষার কেন্দ্রে পরিণত করেছে।  ইউপি ক্যাম্পাস জীবন রাজনীতি মুক্ত।